b'\n_START_ARTICLE_\nCollin Peterson\n_START_PARAGRAPH_\nCollin Clark Peterson (s. 29. kes\xc3\xa4kuuta 1944) on yhdysvaltalainen demokraattisen puolueen poliitikko. H\xc3\xa4n syntyi Fargossa, Pohjois-Dakotassa, mutta kasvoi Minnesotassa ja valmistui yliopistosta Moorheadissa, samassa osavaltiossa._NEWLINE_Peterson oli Minnesotan osavaltiollisen senaatin j\xc3\xa4senen\xc3\xa4 vuosina 1977\xe2\x80\x931986. H\xc3\xa4n on istunut Yhdysvaltain edustajainhuoneen j\xc3\xa4senen\xc3\xa4 Minnesotan seitsem\xc3\xa4nnest\xc3\xa4 vaalipiirist\xc3\xa4 vuoden 1991 alusta. _NEWLINE_Peterson toimi vuosina 2007\xe2\x80\x932011 edustajainhuoneen maatalouskomitean puheenjohtajana.'